《樊山有诗留别同社索和与乙庵同次原韵 其一》
清代·瞿鸿禨

从来乐道不忧贫，天问终难测盖浑。昨夜微霜催客子，明年春草忆王孙。

飘萍聚散真无定，蟠木轮囷自有根。梦里东华风景异，铜驼应感止车门。

作者简介：瞿鸿禨，字子玖，号止庵，善化人。同治辛未进士，改庶吉士，授编修，官至外务部尚书协办大学士。谥文慎。有《瞿文慎公诗选》。